Document ID: 32009D0600

KOMMISSIONENS BESLUTNING
af 5. august 2009
om ændring af beslutning 2003/467/EF for så vidt angår erklæringen om, at visse medlemsstater eller regioner i medlemsstater er officielt fri for kvægbrucellose
(meddelt under nummer K(2009) 6086)
(EØS-relevant tekst)
(2009/600/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, kapitel II, punkt 7, og
ud fra følgende betragtninger:
(1)
Direktiv 64/432/EØF foreskriver, at en medlemsstat eller en del af en medlemsstat kan erklæres officielt fri for kvægbrucellose for så vidt angår kvægbesætninger, under forudsætning af at visse betingelser i direktivet er opfyldt.
(2)
Listerne over medlemsstater og regioner i medlemsstaterne, der er erklæret fri for kvægbrucellose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (2).
(3)
Irland og Polen har forelagt Kommissionen dokumentation for, at de relevante betingelser i direktiv 64/432/EØF er opfyldt for landenes områder som helhed, så de pågældende medlemsstater kan betragtes som officielt fri for kvægbrucellose.
(4)
På grundlag af den dokumentation, der er fremlagt af Irland og Polen, bør de pågældende medlemsstaters områder som helhed anerkendes som officielt fri for kvægbrucellose.
(5)
Portugal har forelagt Kommissionen dokumentation for, at de relevante betingelser i direktiv 64/432/EØF er opfyldt for så vidt angår øerne Faial og Santa Maria i den selvstyrende region Azorerne, så de pågældende øer kan betragtes som regioner i Portugal, der er officielt fri for kvægbrucellose.
(6)
Endvidere har Spanien forelagt Kommissionen dokumentation for, at de relevante betingelser i direktiv 64/432/EØF er opfyldt for så vidt angår provinserne Santa Cruz de Tenerife og Las Palmas i Spanien, så de pågældende provinser kan betragtes som regioner i Spanien, der er officielt fri for kvægbrucellose.
(7)
På grundlag af den dokumentation, der er fremlagt af Portugal og Spanien, bør de pågældende øer og provinser anerkendes som regioner i de pågældende medlemsstater, der er officielt fri for kvægbrucellose.
(8)
Beslutning 2003/467/EF bør derfor ændres i overensstemmelse hermed.
(9)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag II til beslutning 2003/467/EF ændres som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 5. august 2009.

Labels: 0
18
19
6